湖中蜆蚌甚佳村婦調羹名曰水菜余珍嗜之作水羹吟
作者：孫銳
朝代：宋

paragraphs: 春風一夜浪花起，大蚌小蚌浮江沚。
漁蓑撒網唶嚄音，滿載論斗不論斤。
寄語庖厨煮白湯，脫殻擊肉和椒漿。
爛蒸鮮美波臣選，傾壺潑麵供早膳。
調羹娘子善刀藏，尚方滋味何分辯。
不須更說毳與皛，江南水菜人知少。
總道奇哉君善烹，明日餉君君當擾。